gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3460, del 24-03-1999 (1999/1906)

Rotlle d'apel·lació número 667/1996. Cèdula de notificació.
-----------------------------------------------------------

### Dades del document

Número de DOGV
:   3460

Data del DOGV
:   24-03-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/1906


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 667/1996. Cèdula de notificació. [1999/M1906]
  
La Secció Sisena de l'Audiència Provincial de València, ha dictat en el rotlle d'apel·lació número 667/1996, la sentència que té l'encapçalament i la part dispositiva següents:
  
«Sentència número 523
  
Secció Sisena de l'Audiència Provincial de València
  
Presidenta: Ana Pérez Tórtola
  
Magistrades: Carolina del Carmen Castillo Martínez i Purificación Martorell Zulueta.
  
València, 5 de juny de 1998.
  
La Secció Sisena de l'Audiència Provincial de València, integrada pels senyors indicats més amunt, ha vist aquest recurs d'apel·lació en ambdós efectes, contra la sentència de 20 de maig de 1996 dictada en les actuacions de judici declaratiu de menor quantia número 316 de 1995, del Jutjat de Primera Instància número 2 de Paterna.
  
Han sigut parts en el recurs, com a apel·lant l'entitat Hermanos Escuelas Cristianas Colegio La Salle representada per la procuradora dels tribunals senyora María de los Ángeles Estebán Álvarez i dirigida pel lletrat senyor Manuel L. Martínez Gimeno i com a part apel·lada l'entitat Autocares José Puerto SL, representada per la procuradora dels tribunals senyora Nuria Juan Muñoz i dirigida pel lletrat senyor Vicente Quilis Ventimilla. No hi ha comparegut el demandat apel·lat en rebel·lia: Transporte Escolar Valenciano SL.
  
Decisió
  
Tenint en compte tot el que s'ha exposat, la Secció Sisena de l'Audiència Provincial de València, en nom de Sa Majestat el Rei i per l'autoritat que confereix la Constitució aprovada pel poble espanyol, ha decidit:
  
Primer
  
Desestimar el recurs d'apel·lació interposat per l'entitat Hermanos Escuelas Cristianas La Salle contra la sentència dictada per la jutgessa del Jutjat de Primera Instància número 2 de Paterna en data 20 de maig de 1996, actuacions de judici de menor quantia 316 de 1995 i confirmar íntegrament l'esmentada resolució.
  
Segon
  
Cadascuna de les parts pagarà les costes causades en l'alçada a la seua instància, i les comunes, a mitges.
  
I quan pertoque, amb el certificat literal d'aquesta resolució i l'oportú ofici, torneu les actuacions originals al jutjat de procedència.
  
Aquesta és la nostra sentència, de la qual s'unirà certificat al rotlle, que pronunciem, manem i signem.
  
No s'hi pot interposar recurs de cassació.»
  
I perquè es publique en el Diari Oficial de la Generalitat Valenciana, a fi de notificar-la a la part incompareguda, Transporte Escolar Valenciano, SL.
Diari Oficial de la Generalitat Valenciana


Sumari del DOGV 3486, del 03-05-1999 (1999/2993)

RESOLUCIÓ de 29 de març de 1999,de la Conselleria d'Economia, Hisenda i Administració Pública per la qual s'autoritza determinada generació de crèdit en el capítol II del programa 612.60, Despeses Diverses, per un import de set-centes catorze mil sis-centes cinquanta-una pessetes (714.651 PTA). Expedient 20.003/99-042.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3486

Data del DOGV
:   03-05-1999

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1999/2993


Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ de 29 de març de 1999, de la Conselleria d'Economia, Hisenda i Administració Pública per la qual s'autoritza determinada generació de crèdit en el capítol II del programa 612.60, Despeses Diverses, per un import de set-centes catorze mil sis-centes cinquanta-una pessetes (714.651 PTA). Expedient 20.003/99-042. [1999/L2993]
  
L'article 25 de la Llei 11/98 de Pressupostos de la Generalitat Valenciana per a 1999 estableix:
  
"Els alts càrrecs del Consell que cessen en l'exercici de les seues funcions tindran dret a una indemnització màxima de tres mensualitats, cadascuna d'elles d'igual import de les que percebien com a alts càrrecs.
  
El dret a aquestes percepcions, que se satisfarà mensualment, decaurà en el moment en què, dins del període de tres mesos, ocupen un altre lloc de treball en el sector privat o en la data en què adquirisca efectes econòmics el reingrés a un lloc de treball en el sector públic."
  
Tenint en compte que en el cessament del director general per al Desenvolupament Sostenible de la Conselleria de Medi Ambient, es donen les circumstàncies previstes en aquesta disposició legal, cal procedir a l'habilitació del crèdit corresponent de la Secció 20 del programa 612.60, Despeses Diverses, per un import suficient per a garantir la viabilitat econòmica d'aquest dret. El seu finançament s'instrumenta basant-se en la generació de crèdits de no previstos en el pressupost inicial en el concepte 390.03 "Reintegraments devolució d'havers".
  
En conseqüència, i d'acord amb els articles 17 i 19 de la Llei 11/98 de Pressupostos de la Generalitat Valenciana per a 1999, resolc
  
Primer
  
Autoritzar l'augment en el pressupost d'ingressos de la Generalitat Valenciana en l'aplicació 390.03 "Reintegrament devolució d'havers" per import de 714.651 pessetes.
  
Segon
  
Autoritzar l'augment de crèdit en l'aplicació pressupostària 71.56.805.64.36 per import de 714.651 pessetes.
  
València, 29 de març de 1999.- El conseller d'Economia, Hisenda i Administració Pública: José Luis Olivas Martínez.
  
g) ALTRES ASSUMPTES
  
Conselleria de Economía,
  
Hacienda y Administración Pública
Diari Oficial de la Generalitat Valenciana


Sumari del DOGV 3515, del 11-06-1999 (1999/4917)

Recurs contenciós administratiu número 01/1912/1998.
----------------------------------------------------

### Dades del document

Número de DOGV
:   3515

Data del DOGV
:   11-06-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1999/4917


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 01/1912/1998. [1999/Q4917]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Primera, fa saber:
  
Que el senyor José Gimeno Vallet i el senyor Leopoldo Monfort Belenguer han interposat un recurs contenciós administratiu, amb el número 01/1912/1998, contra la Resolució de data 10 de desembre de 1997, de la Conselleria d'Obres Públiques, Urbanisme i Transports, per la qual es resol l'aprovació definitiva de l'homologació del SUNP R-4 Censal del Pla General d'Ordenació Urbana de Castelló de la Plana.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3500, del 21-05-1999 (1999/4553)

Informació pública de la modificació puntual número 17 del Pla General d'Ordenació Urbana.
------------------------------------------------------------------------------------------

### Dades del document

Número de DOGV
:   3500

Data del DOGV
:   21-05-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/4553


Organisme emissor
:   Ajuntament de Paterna

Tipus de document
:   Anunci

Informació pública de la modificació puntual número 17 del Pla General d'Ordenació Urbana. [1999/Q4553]
  
El Ple de l'Ajuntament, en la sessió ordinària del dia 25 de març de 1999, ha acordat sotmetre a informació pública la modificació puntual número 17, del Pla General d'Ordenació Urbana de Paterna, redactada pel Gabinet Tècnic Municipal, a fi d'augmentar el nombre de plantes de l'illa de cases delimitada pels carrers Mestra Mariana Colás, Mare de Déu de Montiel, Benissanó i Santa Llúcia, de forma que possibilite la construcció del mateix nombre d'habitatges que els que existien a l'edifici que es va enderrocar, però adequades a les exigències d'habitabilitat establides a les normes actualment vigents, i s'especifica que l'ús queda subjecte estrictament a habitatges d'interés social.
  
Cosa que se sotmet a informació pública, pel termini d'un mes (comptador des de la data de la publicació d'aquest edicte al Diari Oficial de la Generalitat Valenciana), a fi que es puga examinar l'expedient i presentar les al·legacions que s'estimen pertinents.
  
Es fa constar que queden suspeses les llicències de parcel·lació de terrenys, d'edificació i d'enderrocament en tot l'àmbit afectat, d'acord amb allò que disposa l'article 57 de la Llei 6/1994, de la Generalitat Valenciana, Reguladora de l'Activitat Urbanística.
  
Igualment, es fa constar que, si no es produeixen al·legacions, s'entendrà aprovada provisionalment, i es remetrà a la Conselleria d'Obres Públiques, Urbanisme i Transports per a l'aprovació definitiva d'aquesta modificació.
Diari Oficial de la Generalitat Valenciana


Sumari del DOGV 3494, del 13-05-1999 (1999/3846)

ORDRE de 20 d'abril de 1999, del conseller d'Economia, Hisenda i Administració Pública, per la qual nomena corredors col·legiats de comerç, adscrits a places mercantil de la Comunitat Valenciana.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3494

Data del DOGV
:   13-05-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/3846


Data del document
:   20-04-1999

Organisme emissor
:   Conselleria d'Economia, Hisenda i Administració Pública

Tipus de document
:   Ordre

Descriptors 

:   * corredor de comerç

ORDRE de 20 d'abril de 1999, del conseller d'Economia, Hisenda i Administració Pública, per la qual nomena corredors col·legiats de comerç, adscrits a places mercantil de la Comunitat Valenciana. [1999/X3846]
  
Vist l'article 33.1 de l'Estatut d'Autonomia de la Comunitat Valenciana i el Decret 62/1988, de 9 de maig, del Consell de la Generalitat Valenciana, pel qual s'assumeixen les competències d'execució de la legislació de l'Estat en matèria de nomenaments d'agents de canvi i borsa i corredors col·legiats de comerç i d'intervenció en la delimitació de les demarcacions corresponents.
  
Tenint en compte que la Direcció General del Tresor i Política Financera del Ministeri d'Economia i Hisenda, mitjançant Resolució de data 6 d'abril de 1999 resolgué el concurs de trasllats entre corredors col·legiats de comerç convocat per Resolució de 4 de febrer de 1999 (BOE de 12.02.1999),
  
ORDENE
  
Nomenar corredors col·legiat de comerç, adscrits a les places mercantils de la Comunitat Valenciana que s'assenyalen, els senyors següents:
  
Nicolás Vázquez Picó, plaça mercantil d'Alacant.
  
Sr. José Manuel Cartagena Fernández, plaça mercantil d'Alacant.
  
Santiago Mompó Gimeno, plaça mercantil de Villena (Alacant).
  
Luis Manuel Mata Rabasa, plaça mercantil de Vinaròs (Castelló).
  
Antonio Chapa Blasco, plaça mercantil de València.
  
Miguel Armando Ballester Sanmartín, plaça mercantil de València.
  
Miguel Maldonado Chiarri, plaça mercantil de Paterna (València).
  
València, 20 d'abril de 1999
  
El conseller d'Economia, Hisenda i Administració Pública,
Diari Oficial de la Generalitat Valenciana


Sumari del DOGV 3480, del 23-04-1999 (1999/2685)

Informació pública del Projecte de Modificació Puntual de les Normes Subsidiàries de Planejament d'aquest municipi.
-------------------------------------------------------------------------------------------------------------------

### Dades del document

Número de DOGV
:   3480

Data del DOGV
:   23-04-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/2685


Organisme emissor
:   Ajuntament de Rafelguaraf

Tipus de document
:   Anunci

Informació pública del Projecte de Modificació Puntual de les Normes Subsidiàries de Planejament d'aquest municipi. [1999/M2685]
  
S'ha redactat el Projecte de Modificació Puntual de les Normes Subsidiàries de Planejament d'aquest municipi, que afecta exclusivament l'article 33 de les Normes Urbanístiques Reguladores, referit als usos en sòl no urbanitzable, sotmés a declaració d'interés comunitari i se sotmet a informació pública durant un mes, de conformitat amb l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística; durant el dit termini podrà consultar-se l'expedient, en què consta el projecte, a les oficines d'aquest Ajuntament i podran formular-s'hi les al·legacions que s'estimen procedents.
Diari Oficial de la Generalitat Valenciana


Sumari del DOGV 3431, del 10-02-1999 (1999/115)

Recurs contenciós administratiu número 504/98. Notificació i citació a comparéixer.
-----------------------------------------------------------------------------------

### Dades del document

Número de DOGV
:   3431

Data del DOGV
:   10-02-1999

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1999/115


Organisme emissor
:   Conselleria d'Economia, Hisenda i Administració Pública

Tipus de document
:   Anunci

Recurs contenciós administratiu número 504/98. Notificació i citació a compareixer. [1999/X115]
  
El secretari general de la Conselleria d'Economia, Hisenda i Administració Pública, fa saber:
  
Que la senyora Beatriz Navarro Romero i altres han interposat recurs contenciós administratiu núm. 02/504/1998, davant la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, contra la Resolució de la Direcció General de Funció Pública, de 22 d'octubre de 1997, sobre aprovació de les relacions de llocs de treball (DOGV nº 3.112, de 31.10.97).
  
Per això, en compliment del que disposa l'article 49 de la Llei 29/1998, de 13 de juliol, Reguladora de la Jurisdicció Contenciosa Administrativa, es notifica als possibles interessats que s'ha remés a l'esmentada sala l'expedient administratiu impugnat i se'ls cita en el termini de nou dies, a l'objecte que puguen compareixer en les esmentades actuacions, si ho estimen convenient, per mitjà d'escrit en la deguda forma dirigit a la Sala Contenciosa Administrativa. Es fa constar, no obstant això, que la Generalitat Valenciana, representada pels lletrats del Gabinet Jurídic de la Presidència, compareix en el present recurs en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 3516, del 14-06-1999 (1999/5214)

Informació pública de l'avantprojecte de millora de la seguretat en el pas a nivell situat en el PK 47/413 al terme municipal de l'Alfàs del Pí (Alacant).
----------------------------------------------------------------------------------------------------------------------------------------------------------

### Dades del document

Número de DOGV
:   3516

Data del DOGV
:   14-06-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/5214


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública de l'avantprojecte de millora de la seguretat en el pas a nivell situat en el PK 47/413 al terme municipal de l'Alfàs del Pí (Alacant). [1999/5214]
  
Aprovat per resolució de 17 de maig de 1999 de la Conselleria d'Obres Públiques, Urbanisme i Transports, se sotmet a informació pública el Avantprojecte de referència, d'acord amb el que disposa el Decret 37/1996 del Govern Valencià, sobre regulació dels passos a nivell en les línies de Ferrocarrils de la Generalitat Valenciana.
  
Objecte: formular les observacions sobre les circumstàncies que justifiquen la seua declaració d'interés general i sobre la seua concepció global.
  
Termini: 30 dies hàbils a comptar des de l'endemà al de la seua publicació en el Boletín Oficial del Estado.
  
Lloc:
  
Conselleria d'Obres Públiques, Urbanisme i Transports
  
Alacant: carrer d'Itàlia, 12
  
València: avinguda de Blasco Ibáñez, 50
Diari Oficial de la Generalitat Valenciana


Sumari del DOGV 3520, del 18-06-1999 (1999/5690)

Informació pública de la fixació de la data d'exposició de les llistes de sol·licitants de beques per a la realització de cursos d'idioma anglés.
-------------------------------------------------------------------------------------------------------------------------------------------------

### Dades del document

Número de DOGV
:   3520

Data del DOGV
:   18-06-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/5690


Organisme emissor
:   Institut Valencià de la Joventut

Tipus de document
:   Anunci

Informació pública de la fixació de la data d'exposició de les llistes de sol·licitants de beques per a la realització de cursos d'idioma anglés. [1999/M5690]
  
En compliment del que disposa la base deu de la Resolució de 25 de gener de 1999, del director general de l' Institut Valencià de la Joventut, per la qual s'ofereixen beques per a la realització de cursos d'idioma anglés, a membres d'associacions i entitats enumerades en l'article 3 de l'Ordre de 10 de novembre de 1983 de la Conselleria de Cultura, Educació i Ciència, que regula el procediment per a l'elaboració dels cens d'associacions juvenils i entitats prestadores de serveis a la joventut a la Comunitat Autònoma Valenciana, es procedeix a fixar la data d'exposició de les llistes de sol·licitants a les tres seus de l'Institut Valencià de la Joventut (València, Castelló i Alacant): 21 de juny de 1999.
Diari Oficial de la Generalitat Valenciana


Sumari del DOGV 3538, del 14-07-1999 (1999/6234)

Concurs número 17/1999. Servici de vigilància dels complexos educatius de Cheste i de la Misericòrdia de València.
------------------------------------------------------------------------------------------------------------------

### Dades del document

Número de DOGV
:   3538

Data del DOGV
:   14-07-1999

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1999/6234


Data del document
:   25-06-1999

Organisme emissor
:   Conselleria de Cultura, Educació i Ciència

Tipus de document
:   Concurs

Descriptors 

:   * seguretat pública
    * edifici
    * licitació

Concurs número 17/1999. Servici de vigilància dels complexos educatius de Cheste i de la Misericòrdia de València. [1999/F6234]
  
1. Entitat adjudicadora
  
Conselleria de Cultura, Educació i Ciència.
  
Dependència que tramita: Direcció General de Centres Docents. Expedient: 17/1999.
  
2. Objecte del contracte
  
Servici de vigilància dels complexos educatius de Cheste i de la Misericòrdia de València. Lot únic.
  
Lloc d'execució: als referits complexos educatius, el de Cheste, carretera València-Cheste, s/n, 46493 Cheste, i el de la Misericòrdia, carrer de la Casa de la Misericòrdia, 34, 46350 València.
  
Termini d'execució: de l'1 d'octubre de 1999 al 30 de setembre del 2000.
  
3. Tramitació
  
Ordinària.
  
Procediment: obert.
  
Forma: concurs.
  
4. Pressupost total de licitació
  
95.478.195 pessetes (447.153 euros).
  
5. Garantia provisional exigida a tots els licitadors
  
1.488.000 pessetes (8.943,06 euros).
  
6. Obtenció de documentació i informació
  
Conselleria de Cultura, Educació i Ciència, Direcció General de Centres Docents, Servei de Gestió de Programes Educatius Complementaris, avinguda de Campanar, 32, València, codi postal 46266. Telèfon 83 384 33 29, fax 96 386 62 39. Data límit d'obtenció de documents i informació: la mateixa que la de presentació d'ofertes.
  
7. Requisits específics del contractista
  
Classificació en el grup III, subgrup 2, categoria C.
  
8. Presentació d'ofertes
  
En un termini que conclourà a les 14.00 hores del dia 23 d'agost de 1999. Documentació que cal presentar: l'exigida en la clàusula 6 del plec de clàusules administratives particulars. Lloc de presentació: el Registre de la Conselleria de Cultura, Educació i Ciència. Termini durant el qual el licitador estarà obligat a mantenir la seua oferta: tres mesos des del final del termini de presentació de proposicions. Variants: no se n'hi admeten.
  
9. Obertura de les ofertes
  
A la sala d'actes de l'esmentada Conselleria de Cultura, Educació i Ciència, a les 12.00 hores del dia 14 de setembre de 1999.
  
10. Despeses dels anuncis
  
Aniran a càrrec de l'adjudicatari o adjudicataris.
  
11. Data d'enviament de l'anunci al Diario Oficial de la Comunidad Europea
  
29 de juny de 1999
Diari Oficial de la Generalitat Valenciana


Sumari del DOGV 3602, del 11-10-1999 (1999/8591)

RESOLUCIÓ de 28 de setembre de 1999, del secretari general de la Presidència de la Generalitat Valenciana, per la qual nomena al senyor Antonio Martín Duarte personal eventual.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   3602

Data del DOGV
:   11-10-1999

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   1999/8591


Organisme emissor
:   Presidència de la Generalitat

Tipus de document
:   Resolució

RESOLUCIÓ de 28 de setembre de 1999, del secretari general de la Presidència de la Generalitat Valenciana, per la qual nomena al senyor Antonio Martín Duarte personal eventual. [1999/F8591]
  
De conformitat amb el que s'ha establit en l'article 6 del Decret Legislatiu de 24 d'octubre de 1995, del Govern Valencià, pel qual es va aprovar el Text Refós de la Llei de la Funció Pública Valenciana, l'article 3 del Decret 349/1995, de 28 de novembre, del Govern Valencià, sobre regulació del personal eventual al servei de la Generalitat Valenciana, i l'article 4 del Decret 13/1999, de 30 de juliol, del president de la Generalitat Valenciana, resolc nomenar el següent personal eventual:
  
El senyor Antonio Martín Duarte, assessor del president de la Generalitat Valenciana, amb una retribució anual bruta equivalent a un lloc de treball del grup A, complement de destinació 28 i complement específic E050.
  
El present nomenament tindrà efectes des de l'1 d'octubre de 1999.